钦定古今图书集成/明伦汇编/氏族典/第312卷 > 程宗
## 钦定古今图书集成/明伦汇编/氏族典/第312卷 > 程宗

按《万姓统谱》：宗，字原尹，常熟人。成化间任主事，至御
史大夫。时相安贿于猛密，欲使刘职方往辞，宗方有
服，遂举之。视师云南，喻以意，宗至，咨之抚监使者吴
诚宗言其不可状，宗怒曰：“内嗛此者，正谓若不能任，
尚敢尔。”诚宗忧愤卒。宗遂招罕弄，弄轻之，顾邀宗来
抚，不得已而往。弄益傲睨，辞不逊，随啖之货。故时夷
谒使者，至廷伏不敢起兵，左右夹之。至是宗乃延之
坐，遂为请画分地，世其官，相安喜，擢宗至司空。《猛密》
故属木邦，叛之自立，西南夷不平，以兵相攻，久不靖。